Misr Ichki ishlar vazirligi hamda Fuqarolik aviatsiyasi vazirligi mamlakatdagi barcha aeroportlarni favqulodda rejimga o‘tkazish haqida qaror qabul qildi. Shuningdek bosh vazir Sharif Ismoil Aleksandriya aeroportini tekshiruvdan o‘tkazishni buyurdi, chunki Qohiraga uchayotib qo‘lga olingan samolyot aynan shu yerdan uchishni amalga oshirgandi. Ertalab Misr fuqarosi Sayf ad-Din Mustafo Egypt Air kompaniyasiga qarashli samolyotni qo‘lga olgan, unda 81 nafar kishi bo‘lgan. Samolyot Kiprdagi Larnaki aeroportiga qo‘ngan.